Նշենք, որ «Փորձաքննությունների ազգային բյուրո» ՊՈԱԿ-ը, նպատակաուղղված լինելով Հայաստանի Հանրապետությունում փորձագիտական բնագավառում նորագույն մեթոդների ներդրմանն ու նորարարական լուծումների կիրառմանը և հանդիսանալով այդ ոլորտի առաջատար խոշորագույն կառույցը, Հայաստանի Հանրապետությունում ԱՄՆ դեսպանության հրավերով ընդգրկվել է «Փորձաքննական ապացույցները քրեական դատավարությունում» նշված սեմինարներին՝ որպես համազեկուցող և մասնակից: Սեմինարների ընթացքում պայթյունատեխնիկական և հրդեհատեխնիկական փորձաքննությունների բաժնի պետ, որակի ապահովման համակարգի ներքին աուդիտի խմբի ղեկավար Դավիթ Մելքումյանը հանդես է եկել զեկույցով և ներկայացրել «Փորձաքննությունների ազգային բյուրո» ՊՈԱԿ-ի կառուցվածքը, հիմնական գործառույթները, նպատակները, տարբեր ուղղություններով իրականացվող աշխատանքները, փորձագիտական բաժինների և լաբորատորիաների հագեցվածությունը, կիրառվող արդի մեթոդները և մեթոդիկաները, ընթացակարգերը, իրականացվող փորձաքննությունների տեսակներն ու ենթատեսակները, շուրջ 15 տարվա գործունեության ընթացքում ձեռքբերված փորձը, հնարավորությունները և այլն: Ելույթների ընթացքում մասնակիցները հնարավորություն են ունեցել հարցեր ուղղել «Փորձաքննությունների ազգային բյուրո» ՊՈԱԿ-ի կողմից ներկայացված թեմայի շուրջ քրեական հետապնդում և արդարադատություն իրականացնող մարմինների կողմից նշանակվող փորձաքննությունների կազմակերպման և իրականացման լիարժեքության, փորձաքննությունների ընթացքում իրականացվող նորագույն մեթոդների և սարքավորումների կիրառման հնարավորությունների, փորձագիտական լաբորատորիաների հավատարմագրման, կիրառվող ընթացակարգերի, փորձագիտական հետազոտությունների ընթացքում կիրառվող մեթոդների վալիդացման և վերիֆիկացման նոր մոտեցումների վերաբերյալ, որի ընթացքում ծավալվել է ակտիվ և արդյունավետ քննարկում։ Հարկ է նշել, որ «Փորձաքննությունների ազգային բյուրո» ՊՈԱԿ-ի ներկայացուցիչների հետ միասին անցկացված քննարկումների արդյունքում ակնհայտ է դարձել, որ անհրաժեշտ է մշակել և կազմել դասախոսությունների շարք դատափորձագիտական բոլոր բնագավառների գործունեության վերաբերյալ՝ «Փորձաքննությունների ազգային բյուրո» ՊՈԱԿ-ում արդեն իրականացվող ծրագրերի շրջանակներում, որը վերաբերում է փորձաքննությունների համար ելակետային տվյալներ ձեռք բերելու պարտականություններ և փորձաքննություններ նշանակելու լիազորություն ունեցող իրավասու մարմինների աշխատողների ուսուցմանը, վերապատրաստմանը և որակավորման բարձրացմանը, 2019թ. անցկացնելով դասախոսություններ՝ ներգրավելով դատավորներին, դատախազներին, փաստաբաններին և այլ իրավասու բնագավառների աշխատակիցների։ Նշված միջոցառումների իրականացման կարևորությունն ընդգծվել է նաև ԱՄՆ դեսպանատան համապատասխան ներկայացուցիչների կողմից։